
A dokumentumot érintő jelentős módosítások miatt a szöveg teljes megismerése szükséges.
1. ALKALMAZÁSI TERÜLET:
Jelen szabályzat a térítési díj ellenében igénybe vehető egyes egészségügyi szolgáltatások (továbbiakban: szolgáltatások) térítési díjairól szóló 284/1997. (XII. 23.) Korm. rendelet 1. § (6) bekezdésében foglalt felhatalmazás alapján a Zuglói Egészségügyi Szolgálat (a továbbiakban: ZESZ) hatáskörében megállapítható térítési díjak mértékét, befizetésének rendjét, azok mérséklésére, illetve elengedésére vonatkozó rendelkezéseket tartalmazza. Tartalmazza továbbá valamely jogszabály által meghatározott egészségügyi szolgáltatásra vonatkozó térítési díjakat.

2. HIVATKOZÁSOK:

· 284/1997. (XII. 23.) Korm. rendelet: A térítési díj ellenében igénybe vehető egyes egészségügyi szolgáltatások térítési díjáról
· 1997/LXXXIII. törvény: A kötelező egészségbiztosítás ellátásairól

· 89/1995. (VII. 14.) Korm. rendelet: a foglalkozás-egészségügyi szolgálatról 

· 301/2007. (XI. 9.) Korm. rendelet a menedékjogról szóló 2007. évi LXXX. törvény végrehajtásáról (26. §)
· 52/2006. (XII. 28.) EüM rendelet a sürgős szükség körébe tartozó egyes egészségügyi szolgáltatásokról

· SZ 18 – Pénz- és értékkezelési szabályzat
3. MEGHATÁROZÁSOK:

· Belső környezet azonosítása: mindazon ZESZ munkatársak, akikre a szabályzat vonatkozik.
· Külső környezet azonosítása: szolgáltatást igénybe vevő páciensek, térítési díjakra vonatkozó jogszabályi előírások, Nemzeti Egészségbiztosítási Alapkezelő (a továbbiakban: NEAK) útmutatók, betegjogi képviselő.
· Sürgős szükség körébe tartozó, életet veszélyeztető állapotok és betegségek (52/2006. (XII. 28.) EüM rendelet alapján):
· Életet veszélyeztető, vagy maradandó egészségkárosodás veszélyével járó (külső vagy belső) vérzés

· Átmeneti keringés- és/vagy légzésleállással járó állapotok (pl. embolia, Adams-Stokes-Morgagni szindróma., syncope, fulladások, életet veszélyeztető ritmuszavarok, klinikai halál állapota)

· Életveszélyes endokrin- és anyagcsere állapotok, a folyadék- és ion- háztartás életveszélyes zavarai

· Központi idegrendszeri kompresszió veszélyével járó kórképek (pl. agyödéma, fejfájás, szédülés, tumor, gyulladás, fejlődési rendellenesség, trauma)

· Eszméletlen állapotok

· Status epilepticus és tüneti görcsrohamok

· Hirtelen fellépő látászavar, látásvesztés, „vörös szem”, szemsérülés

· Szepszis

· Magas halálozású, vagy súlyos szövődmények kialakulásának veszélyével járó hirtelen fellépő, vagy progrediáló, nem-sebészeti betegségek és érkatasztrófák ellátása

· Szülés, koraszülés, lepényleválás, súlyos terhességi toxémia, eclampsia újszülött ellátása, akut nőgyógyászati vérzés

· Sokk megelőző és sokkos állapotok, életveszélyes allergiás és anaphylaxiás állapotok, szisztémás és poliszisztémás autoimmun betegségek krízis-állapotai

· Az immunrendszer fokozott, vagy kóros működésén, illetve a csontvelői vérsejtképzés elégtelenségén alapuló heveny vérsejthiány-állapot

· Veleszületett, vagy szerzett véralvadási zavar alapján létrejövő heveny életveszély

· Akut légzési elégtelenség, légút szűkület (Pl. gégeödéma, asthmás roham, idegentest, fulladás)

· Mérgezések

· Akut hasi katasztrófák és azok képében jelentkező, nagy fájdalommal, görcsökkel járó kórképek (Pl. bélelzáródás, appendicitis, perforatio, méhenkívüli terhesség, petefészek ciszta megrepedése, tuboovarialis tályog, kocsánycsavarodott cysta, kizárt sérv, epegörcs, vesegörcs, vérvizelés)

· Égés-fagyás (III.-IV. fokú és nagykiterjedésű I-II. fokú, és/vagy az életminőség szempontjából különösen veszélyeztetett testtájat vagy a légutakat érintő)

· Elsődleges sebellátás

· Testüregek (koponya, mellkas, has) és parenchymás szervek (szív, tüdő, lép, máj, vese) sérülése

· Compartement szindrómák

· Nyílt törések és decollement sérülések

· Amputációk (replantációs lehetőségekkel vagy azok nélkül)

· Súlyos medencegyűrű törések

· Politraumatizáció, többszörös sérülések

· Búvárbalesetek, magassági betegség, keszonbetegség, barotrauma

· Áramütés, elektrotrauma

· Hő- és hidegártalom, kihűlés, hypothermia, hyperthermia, napszúrás, hőguta

· Súlyos akut sugárártalom és sugárbetegség

· Öngyilkossági kísérlet és szándék, mentális állapottal összefüggő közvetlen veszélyeztető állapot

· Heveny pszichés zavarok, pszichózisok

· Infektológiai kórképek, melyek önmagukban vagy szövődményeik révén az életet veszélyeztető állapotot idéznek elő.

Minden esetben térítésmentes az ellátás (a páciens biztosítási jogviszonyától és állampolgárságától függetlenül):

A sürgős szükség körébe tartozó egészségügyi szolgáltatás minden olyan egészségügyi tevékenység, amelyeket az életet veszélyeztető állapotok és betegségek szakszerű ellátása, valamint azok maradandó egészségkárosító hatásának megelőzése érdekében - a beteg állapotának stabilizálásáig - végeznek.

4. A SZABÁLYZAT TARTALMA:

4.1
Általános szabályok:

A részleges és teljes térítési díj (a továbbiakban: térítési díj) ellenében igénybe vehető szolgáltatások térítési díját az Intézményben a betegek számára hozzáférhető módon nyilvánosságra kell hozni. A térítési díjak elérhetőek honlapunkon keresztül, valamint nyomtatott formában a Központi Betegirányításon és a Központi Laboratóriumban. 

Jelen szabályzat minden betegellátó egység számára hozzáférhető. A szervezeti egység vezetője köteles gondoskodni arról, hogy a szabályzat tartalmát az arra illetékesek megismerjék és alkalmazzák. 

4.1.1. Ellátási típusok, térítési kategóriák.

Az alábbi esetben a páciensnek fizetnie kell az ellátásért:
	Ellátandó páciens:
	Állampolgárság:
	Térítési kategória:
	Fizetendő összeg:

	Olyan páciens, akinek nincs semmilyen egészségügyi ellátásra jogosultsága
	személyi iratok szerinti állampolgárság
	4 = Fizetős beteg
	teljes térítési díj

	TAJ száma van, de a jogviszony ellenőrzéskor „barna bőrönd” visszajelzés érkezik.
	HUN
	4 = Fizetős beteg
	teljes térítési díj

	TAJ száma van, de a jogviszony ellenőrzéskor „barna háromszög” visszajelzés érkezik.
	HUN
	4 = Fizetős beteg
	sürgős ellátás esetén: 
részleges térítési díj
normál ellátás esetén: 
teljes térítési díj

	EU állampolgárok, akiknek csak a külföldi biztosító által kiállított biztosítási kártyája van
	Biztosítás szerinti állampolgárság
	T = Uniós beteg részére magyar egészségügyi szolgáltató által határon átnyúló egészségügyi ellátás keretében végzett ellátás
	részleges térítési díj


Teljes térítési díj = ellátás pontértékének 10-szerese.
Részleges térítési díj = ellátás pontértékének 1,98-szorosa.

(Kivétel ez alól a hatósági meghatározott díjtételek az 5.1. melléklet szerint.)
4.1.2.

A finanszírozási szerződéssel rendelkező egészségügyi szolgáltató - a mentést, betegszállítást, védőnői szolgáltatást, otthoni szakápolást, iskola- és ifjúság-egészségügyi ellátást, mozgó szakorvosi szolgálatot teljesítő szolgáltató, valamint a beteg közvetlen jelenlétét nem igénylő diagnosztikai és kórszövettani vizsgálat és boncolás kivételével - az egészségügyi szolgáltatás igénybevételét megelőzően, a TAJ-t igazoló hatósági igazolvány és - amennyiben a biztosított a 14. életévét betöltötte - a  személyazonosság megállapítására alkalmas igazolvány bemutatásával a NEAK nyilvántartásában közvetlenül elektronikus úton (on-line) ellenőrzi, hogy az érintett személy a nyilvántartásban az egészségbiztosítás egészségügyi szolgáltatásaira jogosultként szerepel-e (=jogviszonyellenőrzés).
4.1.3.
A szolgáltatás(ok) teljesítése előtt az érintettet tájékoztatni kell a térítési díj várható mértékéről.

Fizetési kötelezettség fennállása esetén a tájékoztatást követően - lehetőleg a szolgáltatás megkezdése előtt, a szolgáltatás fedezetének biztosítása érdekében– az igénybevevővel meg kell fizettetni a szolgáltatás díját. 

Az ellátást az igénybe vevő alkalmassági vizsgálat, látlelet kiadás esetén csak a díjtétel befizetését követően veheti igénybe. 
4.1.3.1. Készpénzfizetés esetén: 

· A beteg vizsgálatát végző orvos/szakdolgozó az orvosinformatikai rendszerbe beírja a szükséges vizsgálatok kódját. 

· Az ellátó orvos / szakdolgozó kiállítja a készpénzfizetési számlát (B 13-374/V/PM.) Azoknál a szervezeti egységeknél, ahol az ellátást, szolgáltatást szakdolgozó végzi (pl. fizikoterápia, gyógytorna, Központi Laboratórium), a szakdolgozó kötelessége a számlát elkészíteni.

· A számla első példányát megkapja a beteg. A második példányt ki kell tépni a számlatömbből, és a számlán szereplő összeggel vagy az összeg intézet részére történő befizetését igazoló csekkel együtt, Pénz- és értékkezelési szabályzatban előírtak szerint az Őrs vezér téren a házi pénztárba kell elszámolni. A harmadik példány a tömbben marad.  A fent leírtak megvalósulásáért a számlát kiállító személy a felelős. A pénztár nyugtát ad az átvett összegről, amelyet a számlatömbben maradó harmadik példányhoz kell csatolni. Ezzel igazolják az elszámolást.

· Rontott készpénzfizetési számla esetén mindhárom példányt keresztben át kell húzni és STORNO felirattal kell ellátni. Ha már az első példányt kitépték a tömbből, akkor azt tűzőgéppel a másik két példányhoz kell csatolni.

A számla szigorú számadású nyomtatványok közé tartozik kezelését a Pénz- és értékkezelési szabályzat (SZ 18) szabályozza.

4.1.3.2. Bankkártyás fizetés esetén:

· A beteg vizsgálatát végző orvos/szakdolgozó a tervezett ellátásnak megfelelően tájékoztatja a pácienst a bankkártyás fizetés lehetőségéről.
4.1.4.

Az Intézmény igazgató főorvosa rendkívüli méltányolást érdemlő esetekben egyedi elbírálás alapján mérlegelési jogkörben a jelen szabályzatban foglalt díjtételektől eltérő fizetési kötelezettséget állapíthat meg az ellátott javára. Az erre irányuló kérelmet indoklással kell előterjeszteni írásban. 

Fizetési kötelezettség fennállása esetén a betegtől levett vizsgálati mintát (szövettani minta, nőgyógyászati citológia stb.) továbbküldeni csak úgy lehet, ha a beteg a minta várható vizsgálati költségét is előre megfizette és vállalja a díjtétel esetleges utólagos korrekcióját is.

Amennyiben beutalót ad a vizsgálatot végző orvos a betegnek, arra jól látható módon köteles feltüntetni a beteg fizetési kötelezettségét.
A jelen szabályzat alapján beszedett térítési díjak az Intézmény saját bevételét képezik. Finanszírozási szerződés alapján nem számolhatja el a részleges térítési díj ellenében nyújtott szolgáltatás részleges térítési díjjal fedezett részét. 
4.2. 
A kötelező egészségbiztosítás ellátásai keretébe nem tartozó szolgáltatások térítési díjai (5.1. melléklet) az alábbiak:
· Munkaköri alkalmassági vizsgálatok (első fokon)
· Gépjárművezetői, vízijármű-vezetői orvosi alkalmassági vizsgálat

· Lőfegyver viselési orvosi alkalmassági vizsgálatok
· Külön jogszabály által elrendelt orvosszakértői vizsgálatok és szakvéleményezés

· Alkohol szintjének kimutatása érdekében végzett vér- és vizeletvétel
· Látlelet kiadása
· Foglalkoztathatóság szakvéleményezése
4.3. 
Azon ellátottak is kötelesek utólag megfizetni a térítési díjat, akik az ellátás során TAJ kártyájukat bemutatni nem tudták és a szolgáltatás igénybevételét követően a jogszabályban előírt 15 napos határidőn belül TAJ szám bemutatási kötelezettségüknek nem tettek eleget. Ezt a kötelezettséget az érintettek írásban vállalják. (FNY 139)
4.4. 

Külföldiek ellátása:


Külföldi állampolgárnak minősül, a Magyar Köztársaság területén tartózkodó:

· Állandó magyarországi tartózkodásra jogosító személyi igazolvánnyal, vagy letelepedés előkészítése céljából kapott magyarországi tartózkodási engedéllyel nem rendelkező külföldi állampolgár;

· Külföldön lakó állampolgárság nélküli személy;

· Állandó jelleggel külföldön lakó, belföldön munkaviszonyban nem álló magyar állampolgár;
A díjfizetési kötelezettség alól kivételt képeznek az alábbi külföldi állampolgárok:

· Akinek a sürgős szükség körébe tartozó, életet veszélyeztető állapotok és betegségek (52/2006. (XII.28.) EüM rendelet alapján) listájában szereplő ellátásra van szüksége.
· Akinek államával a Magyar Köztársaságnak megállapodása van a végrehajtásuk tárgyában kiadott jogszabályok rendelkezései szerint.



(Államközi szerződés – 3-as térítési kategória)
· Aki az Európai Unió tagállamából érkezett és rendelkezik érvényes biztosítási jogviszonyt igazoló EU kártyával (vagy E111 kártyahelyettesítő nyomtatvánnyal).
· Kérelmező, a befogadott, illetőleg a menedékes a 301/2007. (XI. 9.) Korm. rendelet 26. §-a szerint

· Aki a magyar egészségbiztosítóval önálló egészségbiztosítást kötött.

A külföldi személynek is igazolnia kell az ellátás igénybevétele előtt személyazonosságát és az ellátás térítésmentességének jogosságát a szükséges dokumentumok bemutatásával. 

Akik az ellátás során a térítésmentességet igazoló dokumentumot bemutatni nem tudták és a szolgáltatás igénybevételét követően a jogszabályban előírt 15 napos határidőn belül ezen bemutatási kötelezettségüknek nem tesznek eleget, kötelesek megfizetni a térítési díjszabályzat szerinti szolgáltatási díjat. Ezt a kötelezettséget az érintettek írásban vállalják. (FNY 184)

Az Európai Unióból érkező, egyéb biztosítási (nem EU) kártyával rendelkező páciensnek az ellátásért térítési díjat kell fizetnie.
Fentiektől eltérően, speciális esetekben az Emberi Erőforrások Minisztériuma / emberi erőforrások minisztere által kiadott utasítás szerint kell eljárni.
Sürgősségi ellátás:
A Magyar Köztársaság területén sürgősségi ellátásra szoruló külföldi állampolgárt is haladéktalanul el kell látni.  
Amennyiben az ellátás során igazolódik, hogy nem sürgős ellátást vett igénybe a beteg, és nem biztosított, az ellátás után a térítési díjat az érintett részére, amennyiben mód van rá ki kell számlázni. Amennyiben erre nincs mód, ezt egy feljegyzés formájában jelezni kell az Igazgató Főorvos felé.

4.5. 
Kockázatok és lehetőségek kezelése:

A térítési díj ellenében igénybe vett szolgáltatásra vonatkozó kockázatokat az ellátó szervezeti egység felismeri és jelzi, hogy az esetleges későbbi negatív hatásokat minél hatékonyabban meg tudjuk előzni.

A felismert és jelzett kockázatokat, lehetőségeket a vezető főorvosi-, illetve vezető asszisztensi értekezleteken megbeszéljük.

4.6.
Budapest Főváros XIV. Kerület Zugló Önkormányzata Képviselő-testülete …/2022. (… …) önkormányzati határozatával jóváhagyta az egészségügyi szolgáltatások térítési díjairól szóló Szabályzatot, mely 2022. május 1. napján lép hatályba és ezzel egyidejűleg hatályát veszti a 2016. november 30. napján kelt szabályzat 9. kiadása.
A Képviselő-testület felhatalmazza a ZESZ Igazgató főorvosát, hogy valamely jogszabály által meghatározott egészségügyi szolgáltatásra vonatkozó térítési díj változása esetén az Igazgató Főorvos külön Képviselő-testületi határozat nélkül a Szabályzaton átvezesse, és az Intézet alkalmazza a jogszabályban előírt változásokat.
5. MELLÉKLETEK:

5.1.
A kötelező egészségbiztosítás keretében igénybe nem vehető egyes egészségügyi szolgáltatások térítési díja

5.2.
Az egészségbiztosítás keretében is igénybe vehető egyes egészségügyi szolgáltatások térítési díja

6. KAPCSOLÓDÓ FORMANYOMTATVÁNYOK, feljegyzések (=dokumentált információk):

	Azonosító:
	Megnevezés:

	B 13-374/V/PM.
	Számla (tömb)

	–
	Csekk

	FNY  139
	Nyilatkozat TAJ kártya bemutatásáról

	FNY 184
	Nyilatkozat Jogosultság-igazolás utólagos bemutatásáról

	–
	Feljegyzés térítésköteles ellátás be nem hajthatóságáról

	–
	TAJ kártyával nem rendelkező páciensek személyi iratainak és biztosítási kártyáinak fénymásolatai


A dokumentált információk megőrzésére vonatkozó előírásokat az SZ 05 – Iratkezelési szabályzat tartalmazza.
5.1. melléklet
A kötelező egészségbiztosítás keretében igénybe nem vehető egyes egészségügyi szolgáltatások térítési díja

Foglalkozás-egészségügyi ellátás díjai:

(A munkáltató által eltérő megállapodás hiányában fizetendő díjak)

	Munkaköri alkalmassági vizsgálatok:
	

	„D” foglalkozás-egészségügyi osztály esetében
	5.000 Ft

	„C” foglalkozás-egészségügyi osztály esetében
	7.000 Ft

	„B” foglalkozás-egészségügyi osztály esetében
	8.500 Ft

	„A” foglalkozás-egészségügyi osztály esetében, illetve külföldön vállalt munkára való egészségügyi alkalmasság vizsgálata esetén
	10.000 Ft

	
	

	Targoncavezetői orvosi alkalmasság elbírálás:
	7.000 Ft

	
	

	Lőfegyver viselési orvosi alkalmassági vizsgálat I. csoport, első fokon (munkavállaláshoz):
	7.200 Ft


Térítési díjak a 284/1997. (XII. 23.) Korm. rendelet alapján:

	Gépjárművezetői alkalmassági vizsgálatok, belvízi hajózási szolgálati és belvízi kedvtelési célú vízijármű-vezetői alkalmassági vizsgálat időszakos és soron kívüli alkalmassági vizsgálata: (az életkortól függő, elsőfokú vizsgálatok)
	

	40 éves (gépjármű alkalmassági vizsgálat esetén 50 éves) kor alatt
	7.200 Ft

	40 év (gépjármű alkalmassági vizsgálat esetén 50 év) – 59 év  
	4.800 Ft

	60 – 69 év

	2.500 Ft

	70 év felett
	1.700 Ft

	
	

	A III. és IV. osztályú tengeri kedvtelési célú tengeri vízijármű-vezetők alkalmassági vizsgálata:
	

	Első vizsgálat:

	9.700 Ft

	Időszakos vizsgálat:
	7.200 Ft

	
	

	Hatósági felkérés alapján végzett szakorvosi véleményezés: 
  
	7.200 Ft

	
	

	Alkohol szintjének kimutatása érdekében végzett vér- és vizeletvétel:
	4.800 Ft

	
	

	Látlelet kiadása:
	3.500 Ft

	
	

	Lőfegyvert tartani szándékozó, illetve tartó személyek (II. csoport) orvosi alkalmassági vizsgálat (első fokon), nem munkavállaláshoz:
	

	40 éves kor alatt
	7.200 Ft

	40 – 59 év
	4.800 Ft

	60 – 69 év
	2.500 Ft

	70 év felett
	1.700 Ft

	Járványügyi érdekből nem kötelező védőoltással történő immunizálás, kivéve

a) a térítésmentes védőoltással történő immunizálást és

b) - az a) pont hatálya alá nem tartozó körben is - a pneumococcus baktérium, a human papilloma vírus és az influenza megbetegedés elleni immunizálást
	2.000 Ft

	Járványügyi készültség idején a SARS-CoV-2 RT-PCR módszerrel történő kimutatására vonatkozó vizsgálat díja
	17.000 Ft

	Járványügyi készültség idején a SARS-CoV-2 RT-PCR mintavétel díja
	2.500 Ft

	Járványügyi készültség idején a SARS-CoV-2 specifikus antitest kimutatására irányuló szerológiai vizsgálat
	9.000 Ft

	Járványügyi készültség idején mintavétel a SARS-CoV-2 specifikus antitest kimutatására irányuló szerológiai vizsgálathoz
	2.000 Ft

	
	

	Az a mellkas-szűrővizsgálat (tüdőszűrés), melynek igénybevételére nem az egészségügyi hatóság által a fertőző betegségek és a járványok megelőzése érdekében szükséges járványügyi intézkedésekről szóló miniszteri rendelet szerint kötelezően elrendelt szűrővizsgálat keretében, vagy nem a kötelező egészségbiztosítás keretében igénybe vehető betegségek megelőzését és korai felismerését szolgáló egészségügyi szolgáltatásokról és a szűrővizsgálatok igazolásáról szóló miniszteri rendelet szerinti korhoz kötött szűrővizsgálat keretében, vagy nem jogszabály által előírt, a szakképző intézményben és felsőoktatási intézményben oktatásban részesülők szakmai alkalmassági vizsgálatai keretében kerül sor.
	1.700 Ft


5.2. melléklet
Az egészségbiztosítás keretében is igénybe vehető egyes egészségügyi szolgáltatások térítési díja

	Valamennyi betegellátó egységnél:
	

	Első vizsgálat (alapvizsgálat) esetén a teljes térítési díj:
	7.500 Ft

	Első vizsgálat (alapvizsgálat) esetén a részleges térítési díj:
	1.485 Ft

	
	

	Kontroll vizsgálat, konzílium esetén a teljes térítési díj:
	3.540 Ft

	Kontroll vizsgálat, konzílium esetén a részleges térítési díj:
	700 Ft

	
	

	Szövettani vizsgálatra küldött minta esetén előleg:

(Kórház által végzett, kiküldött vizsgálat)
	20.000 Ft


Alapvizsgálaton felül végzett beavatkozások:

Amennyiben a diagnózis felállításához és a szükséges kezelés megkezdése érdekében az alapvizsgálatban fel nem sorolt beavatkozás, kiegészítő vizsgálat szükséges, annak térítési díját az alapvizsgálat összegén felül kell megfizetni.

Alap- és szakmaspecifikus vizsgálatok:

	Angiológiai alapvizsgálat:

Részletes anamnézis felvétel és alap orvosi vizsgálat. A belső szervek részletes fizikális vizsgálata (tapintás, hallgatózás). A végtagok morfológiai vizsgálata, valamint a nyaki, hasi és végtagi artériás és vénás rendszer megtapintása, meghallgatása.
	7.500 Ft

	Alap + DOPPLER vizsgálat:
	

	
	

	Belgyógyászati alapvizsgálat:
Részletes anamnézis felvétel, alap orvosi vizsgálat, a belső szervek részletes fizikális vizsgálata (tapintás, hallgatózás), bármely szerven, szervrendszeren észlelt elváltozás leírása + mindkét karon végzett vérnyomásmérés.
	7.500 Ft

	
	

	Bőrgyógyászati alapvizsgálat:
Részletes anamnézis felvétel és alap orvosi vizsgálat. A beteg kórelőzményének, panaszainak megfelelő vizsgálata, különös tekintettel a kültakaróra, nyirokcsomókra, szükség szerint azok tapintása a kórisme felállítására.
	7.500 Ft

	
	

	Fül-Orr-Gégészeti alapvizsgálat:
Részletes anamnézis felvétel és alap orvosi vizsgálat. Az alapvizsgálathoz tartoznak: eszközös fül-orr-száj-torok-garat-gége vizsgálat.
	7.500 Ft

	
	

	Ideggyógyászati alapvizsgálat:
Anamnézis felvétel és alap orvosi vizsgálat. A neurológiai alapvizsgálathoz tartoznak: agyidegek vizsgálata, érzőkör vizsgálata, koordináció vizsgálata, tudatállapot vizsgálata
	7.500 Ft

	
	

	Kardiológiai alapvizsgálat:

A kardiológiai vizsgálat magában foglalja a kórelőzmény, a belgyógyászati és kardiológiai status rögzítését. A kardiológiai status tartalmazza mindazokat a részletesebb fizikális jeleket, valamint azok helyét és meghatározását, amelyek a kardiológiai diagnózis felállításához szükségesek. A kardiológiai alapvizsgálathoz tartoznak: vérnyomás mérés és az EKG kiértékelése.
	7.500 Ft

	
	

	Nőgyógyászati alapvizsgálat:

Részletes anamnézis felvétel és alap orvosi vizsgálat (általános és szakmai előzmények). A nőgyógyászati alapvizsgálathoz tartoznak: tükörvizsgálat, colposcopia, exfoliativ citológia, STD szűrés, bimanuál vizsgálat, rectovaginális vizsgálat, emlővizsgálat.
	7.500 Ft

	
	

	Ortopédiai alapvizsgálat:

Részletes anamnézis felvétel és alap orvosi vizsgálat. A beteg korábbi dokumentációjának és vizsgálati eredményeinek áttekintése. A fizikális vizsgálat a testalkat, testméretek, alaki eltérések és ízületek vizsgálatát, valamint a mozgásszervek regionális vizsgálatát tartalmazza.
	7.500 Ft

	
	

	Pszichiátriai alapvizsgálat:

Részletes anamnézis felvétel és alap orvosi vizsgálat.
Általános pszichiátriai tájékozódás, a beteggel történő kapcsolat kialakítása.
	7.500 Ft

	
	

	Rehabilitációs alapvizsgálat:

Részletes anamnézis felvétele, a beteg korábbi vizsgálati eredményeinek és kezelésének áttekintése és a rehabilitáció alapjául szolgáló betegségnek megfelelő (mint pl. belgyógyászati, kardiológiai, neurológiai, ortopédiai, reumatológiai, traumatológiai stb.) szakma szerinti fizikális vizsgálat.
	7.500 Ft

	
	

	Reumatológiai alapvizsgálat:

Részletes anamnézis felvétel és alap orvosi vizsgálat. A beteg korábbi dokumentációjának és vizsgálati eredményeinek áttekintése. A fizikális vizsgálat a testalkat, testméretek, alaki eltérések vizsgálatát, valamint a mozgásszervek teljeskörű fizikális vizsgálatát tartalmazza. Vélemény alkotás a beteg általános állapotáról és funkcionális képességeiről.
	7.500 Ft

	
	

	Sebészeti alapvizsgálat:

Az anamnézis, heteroanamnézis felvétele, hasi szervek tapintásos vizsgálata, a panaszoknak megfelelő célzott vizsgálat (megtekintéssel, tapintással, mozgatással).
	7.500 Ft

	
	

	Szemészeti alapvizsgálat:

Részletes anamnézis felvétel és alap orvosi vizsgálat. Az alapvizsgálathoz tartoznak: a szemmozgások vizsgálata, szemnyomás becslése digitálisan, réslámpa vizsgálat, szemfenék vizsgálat, fénytörés szubjektív meghatározása, ophthalmoscopia.
	7.500 Ft

	
	

	Tüdőgyógyászati alapvizsgálat:

Részletes anamnézis felvétel és alap orvosi vizsgálat – a beteg megtekintése, kopogtatása, meghallgatása, tapintása.
	7.500 Ft

	
	

	Urológiai alapvizsgálat:

Részletes anamnézis felvétele mellett teljeskörű fizikális vizsgálat, mely a következőkből áll: a vesék, a hólyag, a herék, a mellékherék vizsgálata, a prosztata vizsgálata.
	7.500 Ft


Diagnosztikai vizsgálatok térítési díjai:

	Röntgen vizsgálatok:
	

	Belső szervek vizsgálata (gyomor)




	24.860 Ft

	Nyelési rtg. (kontrasztanyaggal)




	22.700 Ft

	Mellkasfelvétel (AP/PA)






	6.790 Ft

	Csípőízület (oldalanként)






	5.970 Ft

	Nyaki gerinc 








	8.220 Ft

	Medence (AP)








	7.590 Ft

	Lumbális gerinc







	7.500 Ft

	Térd









	7.400 Ft

	
	

	Ultrahang vizsgálatok:
	

	Hasi+kismedencei áttekintő komplex UH




	15.420 Ft

	Nyaki lágyrészek UH vizsgálata





	8.970 Ft

	Nyaki erek UH vizsgálata (egy oldal)




	29.030 Ft

	Nyaki erek UH vizsgálata (két oldal)
 




	48.620 Ft

	Pajzsmirigy UH vizsgálata






	9.200 Ft

	Gyomor-bélrendszer UH vizsgálata




 
	3.560 Ft

	Végtagi erek duplex UH vizsgálata (oldalanként)



	12.960 Ft

	Csípő UH vizsgálat csecsemőnél





	12.680 Ft

	
	

	Központi Laboratórium:
	

	Összfehérje meghatározása szérumban
	360 Ft

	Albumin meghatározása szérumban, festékkötő módszerrel
	450 Ft

	C reaktív fehérje (CRP) ultraszenzitív meghatározása
	5.000 Ft

	Karbamid meghatározása szérumban
	540 Ft

	Húgysav meghatározása
	540 Ft

	Kreatinin meghatározása kinetikus Jaffé módszerrel, szérumban
	360 Ft

	Összes bilirubin meghatározása szérumban
	450 Ft

	Konjugált bilirubin meghatározása szérumban
	630 Ft

	Glukóz meghatározása hexokináz módszerrel
	450 Ft

	Trigliceridek meghatározása
	540 Ft

	Összkoleszterin meghatározása
	450 Ft

	HDL koleszterin meghatározása, direkt módszerrel
	2.000 Ft

	Nátrium meghatározása szérumban
	630 Ft

	Kálium meghatározása szérumban
	630 Ft

	Összes kalcium meghatározása
	710 Ft

	Foszfor meghatározása szérumban
	630 Ft

	Klorid meghatározása szérumban
	630 Ft

	Magnézium meghatározása
	710 Ft

	Albumin meghatározása immun módszerrel vizeletből
	4.740 Ft

	Kreatinin meghatározása vizeletből, kinetikus Jaffé módszerrel
	360 Ft

	Karbamid meghatározása vizeletben
	540 Ft

	Húgysav meghatározása vizeletben
	540 Ft

	Kalcium meghatározása vizeletben
	710 Ft

	Foszfor meghatározása vizeletben
	630 Ft

	Általános vizeletvizsgálat, üledék nélkül minimum 8 paraméter
	890 Ft

	Vizelet üledék alakos elemek meghatározása automatával
	3.800 Ft

	Széklet vér kimutatása, immunkémiai módszerrel
	7.160 Ft

	Glükóz terhelés
	2.050 Ft

	Tejsav dehidrogenáz (LDH) meghatározása
	450 Ft

	Aszpartát-amino-transzferáz (ASAT, GOT) meghatározása
	450 Ft

	Alanin-amino-transzferáz (ALAT, SGPT) meghatározása
	450 Ft

	Kreatin-kináz (CK) meghatározása
	1.160 Ft

	Gamma-glutamil-transzferáz meghatározása
	540 Ft

	Alfa-amiláz meghatározása szérumban 
	1.790 Ft

	Alfa-amiláz meghatározása vizeletben és egyéb testnedvben
	1.790 Ft

	Alkalikus foszfatáz meghatározása
	360 Ft

	Mikroszkópos vizsgálat, tenyésztetlen anyagból
	730 Ft

	Húgycsőváladék vizsgálata festett kenetben
	710 Ft

	Anti-streptolizin O titer kvantitatív meghatározása
	5.000 Ft

	Rheuma faktor kvantitatív meghatározása, immunkémiai módszerrel
	7.340 Ft

	Terhességi próba immunológiai módszerrel
	1.790 Ft

	Vérkép, automatával IV.
	1.500 Ft

	Retikulocita számlálás automatával
	3.570 Ft

	Vas meghatározása
	710 Ft

	Totál transzferrin meghatározása
	3.000 Ft

	Haemoglobin A1c meghatározás (HPLC módszerrel)
	12.000 Ft

	Prothrombin meghatározása
	2.000 Ft

	Aktivált parciális thromboplasztin idő
	2.670 Ft

	Minőségi vérkép festése és kiértékelése
	2.000 Ft

	
	 

	Vérvétel (csövenként)
	470 Ft

	Vérvétel ujjbegyből
	120 Ft


Kiegészítés:

A mellékletben nem nevesített szolgáltatások esetén a térítési díj mértéke a mindenkori finanszírozási jogszabályban rögzített beavatkozásokhoz (WHO) rendelt pontszám 10-szeresének megfelelő forintérték.

